( 48 ) 
VIII. — Départ de l’ambassade allant en Portugal : son voyage 
entre Bruxelles et Middelbourg. 
Pierre Bordey au cardinal de Granvelle. 
(Bibliothèque de Besançon — Mémoires de Granvelle, t. XIX, fol. 55.) 
Middelbourg, 15 juillet 1565. 
Monseigneur, le jour de nostre partement de Bruxelles pour 
commencer nostre voyage de Portugal, que fut le vi e de ce 
moys, je laissay à monsieur le provost lettres pour Sa Seigneu¬ 
rie Illustrissime de la mesme datte. Depuis n’est rien survenu 
dois nostre partement, sinon qu’avant icelluy, Son Altèze nous 
fit tous appeller en sa chambre, où que en général elle nous 
fit une harangue non moings vertueuse que courtoise, par 
laquelle elle nous remercioit bien fort de ce que nous faisions 
pour elle, et nous prioit de vouloir obéyr au maistre d’hostel 
Lattiloy et faire ce qui nous commenderoit, et de faire et 
rendre tout service au conte de Mansfelt et à sa femme, tout et 
en la mesme sorte que nous ferions pour elle, et telz et sem¬ 
blables aultres complimens,assheurant qu’elle recepvroit estre 
faict à elle tout ce que ferions en ce voyage, et qu’elle en auroit 
souvenance et recongnoistroit par ci-après le service que luy 
faisions en cecy. 
L’on se partit après les trois heures pour Terremonde avec 
belle et grande troupe de chevaulx, et accompagna le Prince 
cesto compagnie, avec tous les seigneurs, plus d’une demye 
lieue : desquelx nul ne passa avec le conte de Mansfelt jusques 
audict Terremonde, sinon les contes d’Austrate et Nanssou. Le 
lendemain, ainsi qu’aprouchions Gand, vint au devant mon¬ 
sieur de Montigny et d’Assonville t, quilz ce jour mesme 
‘ Christophe d’Assonleville, chevalier, docteur es droits, seigneur 
